Raudonės herbas

Raudonės herbas – pagrindinis Raudonės miestelio ir Raudonės seniūnijos (Jurbarko rajono savivaldybė) heraldikos atributas.

 Aprašas 

Skydo sidabriniame lauko viduryje aukštas raudonas bokštas su pilies sienos fragmentu skydo papėdėje. Viršutiniame lauko trečdalyje abipus bokšto – dvi mėlynos šešiakampės žvaigždės.

 Simbolika 

Herbe pavaizduota Raudonės pilis – pagrindinis miestelio akcentas, jos raudonumas pabrėžia ir miestelio vardą. Sidabrinis herbo laukas reiškia vandenį (miestelis yra Nemuno krante). Dvi žvaigždės simbolizuoja giedrą žvaigždėtą dangų, pilies sargams padedantį pastebėti besiartinančius priešus.

 Istorija 

1998 m. rugsėjo 14 d. herbą Lietuvos Respublikos Prezidentas patvirtino dekretu Nr. 178. Herbo etalono autorius – dailininkas Raimondas Miknevičius.

 Šaltiniai 

Kategorija:Raudonė
Kategorija:1998 m. patvirtinti Lietuvos gyvenviečių herbai
Kategorija:Jurbarko rajono savivaldybės gyvenviečių herbai
Kategorija:Lietuvos miestelių herbai